pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทส. จับมือภาคีเครือข่ายภาคเอกชนประกาศ "Seven days say goodbye to plastic bags" นับถอยหลังเลิกแจกถุงพลาสติก
วันพุธที่ 25 ธันวาคม 2562
ทส. จับมือภาคีเครือข่ายภาคเอกชนประกาศ "Seven days say goodbye to plastic bags" นับถอยหลังเลิกแจกถุงพลาสติก
กระทรวงทรัพยากรธรรมชาติและสิ่งแวดล้อม ร่วมกับ ภาคีเครือข่ายภาคเอกชน ห้างสรรพสินค้าชั้นนํา และร้านสะดวกซื้อชื่อดังทั่วประเทศ นับถอยหลังบอกลาถุงพลาสติก พร้อมใจประกาศ "Seven days say goodbye to plastic bags"
ทส. จับมือภาคีเครือข่ายภาคเอกชนประกาศ "Seven days say goodbye to plastic bags" นับถอยหลังเลิกแจกถุงพลาสติก
กระทรวงทรัพยากรธรรมชาติและสิ่งแวดล้อม ร่วมกับภาคีเครือข่ายภาคเอกชนห้างสรรพสินค้าชั้นนํา และร้านสะดวกซื้อชื่อดังทั่วประเทศ นับถอยหลังบอกลาถุงพลาสติก พร้อมใจประกาศ "Seven days say goodbye to plastic bags"
วันนี้ (25 ธันวาคม 2562) เวลา 10.00 น. พลเอก ประวิตร วงษ์สุวรรณ รองนายกรัฐมนตรี เป็นประธานกล่าวให้โอวาทเนื่องในโอกาสรณรงค์นับถอยหลัง 7 วันในการงดให้บริการถุงพลาสติก วันที่ 1 มกราคม 2563กิจกรรม "Seven days say goodbye to plastic bags" โดยมี นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวรายงานความเป็นมาและภาพรวมกิจกรรม "Every Day Say No to Plastic Bags" มีผู้เข้าร่วมกิจกรรมประกอบด้วย ผู้แทนภาคีเครือข่ายภาคเอกชนพร้อมด้วยพนักงานผู้บริหารและเจ้าหน้าที่หน่วยงานในสังกัดกระทรวงทรัพยากรธรรมชาติและสิ่งแวดล้อม สื่อมวลชน ศิลปินดารานักแสดง และประชาชน กว่าหนึ่งพันคนเข้าเข้าร่วมกิจกรรมในวันนี้ ณ ศูนย์การค้า ดิ เอ็มควอเทียร์
รัฐบาลไทย-ข่าวทำเนียบรัฐบาล-การกระจายอำนาจสู่ท้องถิ่น เพื่อยกระดับคุณภาพชีวิตของประชาชน
วันพุธที่ 6 พฤศจิกายน 2562
การกระจายอํานาจสู่ท้องถิ่น เพื่อยกระดับคุณภาพชีวิตของประชาชน
วันพุธที่ 6 พฤศจิกายน 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลส่งเสริมการกระจายอํานาจและเพิ่มบทบาทขององค์กรปกครองส่วนท้องถิ่นให้เป็นกลไกการพัฒนาความเจริญในระดับพื้นที่ โดยให้มีแผนงานโครงการที่สอดคล้องกับยุทธศาสตร์ชาติ และสร้างนวัตกรรมท้องถิ่นให้มีความเป็นเลิศ พัฒนาการให้บริการผ่านระบบออนไลน์ สนับสนุนให้ท้องถิ่นที่มีความก้าวหน้าเป็นต้นแบบและช่วยเหลือท้องถิ่นอื่น ๆ แบบเกื้อกูลกัน เพื่อยกระดับคุณภาพชีวิตของประชาชนให้ดีขึ้น เช่น เทศบาล ต.เขาพระงาม จ.ลพบุรี ได้รับรางวัลที่ 2 สาขานวัตกรรมและความเป็นเลิศในการให้บริการด้านสุขภาพ ในปี 2560 และองค์การบริหารส่วน ต.หนองตาแต้ม จ.ประจวบคีรีขันธ์ ได้รับรางวัลชนะเลิศ สาขาการพัฒนาประสิทธิภาพและความรับผิดชอบในหน่วยงานภาครัฐ ในปี 2562 จากองค์การสหประชาชาติ
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม ให้เอกอัครราชทูตอิตาลีประจำประเทศไทย เข้าพบ
วันศุกร์ที่ 10 กุมภาพันธ์ 2560
รัฐมนตรีว่าการกระทรวงอุตสาหกรรม ให้เอกอัครราชทูตอิตาลีประจําประเทศไทย เข้าพบ
9 กุมภาพันธ์ 2560 รัฐมนตรีว่าการกระทรวงอุตสาหกรรม ให้เอกอัครราชทูตอิตาลีประจําประเทศไทย เข้าพบ
เมื่อวันที่ 9 กุมภาพันธ์ 2560 นายอุตตม สาวนายน รัฐมนตรีว่าการกระทรวงอุตสาหกรรม ให้นาย ฟรันเชสโก ซาเวรีโอ นีซีโอ เอกอัครราชทูตอิตาลีประจําประเทศไทย และคณะ เข้าพบ เพื่อหารือข้อราชการเกี่ยวกับความสัมพันธ์ทวิภาคีไทย - อิตาลี ณ ห้องรับรอง ชั้น 2 กระทรวงอุตสาหกรรม
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรมตรวจเยี่ยมพื้นที่อีอีซี จ.ระยอง
วันจันทร์ที่ 17 ธันวาคม 2561
รัฐมนตรีว่าการกระทรวงอุตสาหกรรมตรวจเยี่ยมพื้นที่อีอีซี จ.ระยอง
รัฐมนตรีว่าการกระทรวงอุตสาหกรรมตรวจเยี่ยมพื้นที่อีอีซี จ.ระยอง
วันนี้ ( 17 ธ.ค. 61) นายอุตตม สาวนายน รัฐมนตรีว่าการกระทรวงอุตสาหกรรม ลงพื้นที่ตรวจเยี่ยมความคืบหน้าในเขตพื้นที่อีอีซี จังหวัดระยอง โดยมีนายสันติ กีระนันทน์ ผู้ช่วยรัฐมนตรีประจํากระทรวงอุตสาหกรรม นายสุรพล ชามาตย์ รองปลัดกระทรวงอุตสาหกรรม และนางสาวสมจิณณ์ พิลึก ผู้ว่าการการนิคมอุตสาหกรรมแห่งประเทศไทย ร่วมด้วย
รัฐมนตรีว่าการกระทรวงอุตสาหกรรม เดินทางไปยังองค์การบริหารส่วนตําบลตะพง จังหวัดระยอง เพื่อรับฟังบรรยายสรุปศักยภาพพื้นที่ พร้อมรับฟังปัญหาอุปสรรคโครงการพัฒนาการท่องเที่ยววิถีชุมชน พร้อมทั้งได้เยี่ยมชมถนนสวนผลไม้สไตล์ตะพง เส้นทางท่องเที่ยวของตําบลตะพงที่สองข้างทางเต็มไปด้วยสวนไม้ของชาวบ้านในพื้นที่ และเยี่ยมชมสวนผลไม้ลุงทองใบซึ่งอยู่ระหว่างการเตรียมออกผลผลิตในฤดูกาลต่อไป
จุดที่สองออกเดินทางไปยังท่าเรือมาบตาพุดระยะ 3 เพื่อติดตามความคืบหน้าการพัฒนาท่าเรือมาบตาพุดระยะ 3 พร้อมทั้งติดตามความคืบหน้าโครงการห้องเย็นสําหรับเก็บผลไม้และผลไม้แปรรูป ซึ่งได้มอบหมาย กนอ.ร่วมกับ ปตท.มาบตาพุด ทําการศึกษาร่วมกัน โดยมีปลัดกระทรวงอุตสาหกรรมเป็นหัวหน้าคณะ โดยได้รับรายงานว่าการศึกษาในการดําเนินการในเบื้องต้นใกล้เสร็จเรียบร้อยแล้ว และจะดําเนินการหารือในส่วนต่อไป
และจุดที่สาม รมว.อุตสาหกรรม รับฟังบรรยายสรุป โครงการบ้านฉาง SMART CITY ซึ่งเป็นโครงการดําเนินการจัดรูปที่ดินบริเวณบ้านฉางเมืองใหม่อัจฉริยะในพื้นที่ 1,850 ไร่ สําหรับเป็นเมืองที่อยู่อาศัยแบบ SMART CITY โดยมีแนวคิดจาก 3 ประเด็นหลัก คือ 1.เมืองใหม่ที่พัฒนาบนพื้นที่สีเขียวสามารถออกแบบระบบสาธารณูปโภคได้ใหม่ทั้งหมดตามมาตรฐานที่ต้องการ 2.เป็นเมืองที่เกิดจากความต้องการของท้องถิ่นและความร่วมมือของประชาชน และ 3.เป็นเมืองที่สมบูรณ์มีประชากรทุกสาขาอาชีพ มีการพักอาศัยและประกอบธุรกิจ ซึ่งรมว.อุตสาหกรรม ได้ให้ข้อหารือโครงการนี้เกิดขึ้นจากทุกฝ่ายทําร่วมกัน ถือว่าเป็นเรื่องที่ดี สามารถให้ทุกคนใช้พื้นที่ได้ตอบโจทย์กับทุกฝ่าย และได้มอบหมายให้อีอีซี ประสานงานความคืบหน้าต่อไป
รัฐบาลไทย-ข่าวทำเนียบรัฐบาล-ธ.ก.ส. ได้ผลประเมินความโปร่งใสระดับ AA
วันจันทร์ที่ 28 ตุลาคม 2562
ธ.ก.ส. ได้ผลประเมินความโปร่งใสระดับ AA
ธ.ก.ส. คว้าคะแนน 96.43 จากการประเมินคุณธรรมและความโปร่งใสในการดําเนินงานของหน่วยงานภาครัฐ ประจําปี 2562 จากสํานักงาน ป.ป.ช. สะท้อนการเป็นองค์กรที่มุ่งยึดหลักธรรมาภิบาลในการบริหารงานอย่างต่อเนื่อง
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส) เปิดเผยว่า ธ.ก.ส. ได้เข้าร่วมการประเมินคุณธรรมและความโปร่งใสในการดําเนินงานของหน่วยงานภาครัฐ (Integrity and Transparency Assessment : ITA) ประจําปี 2562 ซึ่งได้รับผลประเมินคะแนนอยู่ที่ 96.43 โดยอยู่ในระดับยอดเยี่ยม (ระดับ AA) จากสํานักงานคณะกรรมการป้องกันและปราบปรามการทุจริตแห่งชาติ (สํานักงาน ป.ป.ช.) โดยเป็นลําดับที่ 3 จาก 53 หน่วยงานรัฐวิสาหกิจ และลําดับที่ 11 จากหน่วยงานทั่วประเทศกว่า 8,299 หน่วยงาน ซึ่ง ธ.ก.ส. ได้รับคะแนนการประเมินอยู่ในระดับสูงมาอย่างต่อเนื่อง
หลักเกณฑ์การประเมินพิจารณาตามตัวชี้วัด 10 ดัชนี คือ การปฏิบัติหน้าที่ การใช้งบประมาณ การใช้อํานาจ การใช้ทรัพย์สินของราชการ การแก้ไขปัญหาการทุจริต คุณภาพการดําเนินงาน ประสิทธิภาพการสื่อสาร การปรับปรุงระบบการทํางาน การเปิดเผยข้อมูล และการป้องกันการทุจริต โดยอาศัยเครื่องมือในการประเมิน 3 เครื่องมือ คือ การสํารวจความคิดเห็นพนักงานภายใน สํารวจความคิดเห็นผู้มีส่วนได้ส่วนเสียภายนอก และการเปิดเผยข้อมูลสาธารณะ
รัฐบาลไทย-ข่าวทำเนียบรัฐบาล-ก.อุตฯ ประชุมหารือภาคเอกชนในพื้นที่กลุ่มจังหวัดภาคตะวันออกเฉียงเหนือตอนบน 1 และกลุ่มจังหวัดภาคเหนือตอนล่าง 1 จ.เพชรบูรณ์
วันจันทร์ที่ 17 กันยายน 2561
ก.อุตฯ ประชุมหารือภาคเอกชนในพื้นที่กลุ่มจังหวัดภาคตะวันออกเฉียงเหนือตอนบน 1 และกลุ่มจังหวัดภาคเหนือตอนล่าง 1 จ.เพชรบูรณ์
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานการประชุมหารือกับหัวหน้าส่วนราชการและภาคเอกชนในพื้นที่กลุ่มจังหวัดภาคตะวันออกเฉียงเหนือตอนบน 1 และกลุ่มจังหวัดภาคเหนือตอนล่าง 1ณ โรงแรมบูรพา อ.เมือง จ.เพชรบูรณ์
วันนี้ (17 กันยายน 2561) เวลา 09.00 น. นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานการประชุมหารือกับหัวหน้าส่วนราชการและภาคเอกชนในพื้นที่กลุ่มจังหวัดภาคตะวันออกเฉียงเหนือตอนบน 1 และกลุ่มจังหวัดภาคเหนือตอนล่าง 1 โดยมีนางสาวนิสากร จึงเจริญธรรม นายทองชัย ชวลิตพิเชฐ รองปลัดกระทรวงอุตสาหกรรม นายพรเทพ การศัพท์ นายวีรศักดิ์ ศุภประเสริฐ ผู้ตรวจราชการกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม คณะผู้บริหารระดับสูงของกระทรวงอุตสาหกรรม สภาอุตสาหกรรม สภาหอการค้า และสมาพันธุ์ SMEs ในพื้นที่ ณ โรงแรมบูรพา อ.เมือง จ.เพชรบูรณ์
โดยภาคเอกชนได้นําเสนอ 3 ประเด็นหลัก คือ 1) การจัดตั้งศูนย์พัฒนาต่อยอดนวัตกรรมผลไม้และพืชผักเศรษฐกิจภาคเหนือตอนล่าง 1 (Creative and Innovation Center of Economy Fruit and Vegetable Processing) เป็นศูนย์กลางการวิจัยและพัฒนานวัตกรรมสําหรับการรับรองมาตรฐานของผลไม้ (Premium Fruit) และแปรรูปเป็นผลิตภัณฑ์อาหารและเครื่องสําอาง พร้อมทั้งจดทะเบียนสิ่งบ่งชี้ทางภูมิศาสตร์ผลไม้ และพืชผัก พัฒนานวัตกรรมการแปรรูปผลิตภัณฑ์อาหารและเครื่องสําอางจากผลไม้และพืชผัก บริการเครื่องมือแปรรูปและออกแบบบรรจุภัณฑ์ รวมทั้งบริการตรวจสอบวิเคราะห์คุณภาพและความปลอดภัยของผลิตภัณฑ์อาหาร และเครื่องสําอาง
2) การก่อตั้งศูนย์ Excellent Center เพื่อวิจัยและพัฒนาองค์ความรู้ด้าน SME โดยใช้ชื่อว่า “Sabai Dee Excellent Center for Local Development” เพื่อเป็นศูนย์กลางการเชื่อมโยงกลุ่มจังหวัดในพื้นที่ภาคตะวันออกเฉียงเหนือ ตอนบน 1 และกลุ่มจังหวัดภาคเหนือตอนล่าง 1 ส่งเสริมและสนับสนุนการวิจัยและนวัตกรรมทางการเกษตรเพื่อการสร้างมูลค่าเพิ่มให้ผลผลิตทางการเกษตรแก่เกษตรกรและประชาชนในเขตพื้นที่ โดยใช้พื้นที่ในมหาวิทยาลัยราชภัฏอุดรธานี (พื้นที่ 2.9ไร่)
และ 3) จัดตั้งคลัสเตอร์ยางพารา (Rubber Economic Cluster) ในพื้นที่จังหวัดบึงกาฬเพื่อสนับสนุนให้มีการพัฒนายางพาราอย่างครบวงจร โดยเฉพาะการสร้างมูลค่าเพิ่มให้กับผลผลิตยางพารา
ทั้งนี้ข้อเสนอของภาคเอกชนในพื้นที่ทั้ง 3 ประเด็นที่จะนําเสนอ สรุปและมอบหมายให้หน่วยงานที่เกี่ยวข้องไปพิจารณาขยายผล เพื่อให้สอดคล้องกับแนวทางการพัฒนาเศรษฐกิจและสังคมของกลุ่มจังหวัดต่อไป
รัฐบาลไทย-ข่าวทำเนียบรัฐบาล-​ขับเคลื่อนด้านสาธารณสุข
วันจันทร์ที่ 1 พฤษภาคม 2560
​ขับเคลื่อนด้านสาธารณสุข
นายแพทย์โสภณ เมฆธน ปลัดกระทรวงสาธารณสุข ต้อนรับ นางณัฐฏ์จารี อนันตศิลป์ รองเลขาธิการคณะรัฐมนตรี พร้อมคณะกรรมการบริหารราชการแผ่นดินเชิงยุทธศาสตร์ ในการประชุมปรึกษาหารือเตรียมการเรื่อง “การขับเคลื่อนด้านสาธารณสุขร่วมกับผู้บริหารกระทรวงสาธารณสุข”  เพื่อ
นายแพทย์โสภณ เมฆธน ปลัดกระทรวงสาธารณสุข ต้อนรับ นางณัฐฏ์จารี อนันตศิลป์ รองเลขาธิการคณะรัฐมนตรี พร้อมคณะกรรมการบริหารราชการแผ่นดินเชิงยุทธศาสตร์ ในการประชุมปรึกษาหารือเตรียมการเรื่อง “การขับเคลื่อนด้านสาธารณสุขร่วมกับผู้บริหารกระทรวงสาธารณสุข” เพื่อจะนําเสนอต่อที่ประชุมคณะกรรมการบริหารราชการแผ่นดินฯ โดยมี นายกรัฐมนตรี เป็นประธาน ที่ห้องชัยนาทนเรนทร กระทรวงสาธารณสุข นนทบุรี ************* พฤษภาคม 2560
รัฐบาลไทย-ข่าวทำเนียบรัฐบาล-ฟาร์มเลี้ยงไก่กว่า 3 พันแห่ง มั่นใจใช้ GLP พัฒนาคุณภาพชีวิตลูกจ้าง
วันพฤหัสบดีที่ 21 มิถุนายน 2561
ฟาร์มเลี้ยงไก่กว่า 3 พันแห่ง มั่นใจใช้ GLP พัฒนาคุณภาพชีวิตลูกจ้าง
กรมสวัสดิการและคุ้มครองแรงงาน เผยผู้ประกอบการฟาร์มไก่กว่า 3 พันแห่ง มั่นใจนํา GLP ไปใช้ปรับปรุงสภาพการจ้างการทํางานพัฒนาคุณภาพชีวิตลูกจ้าง สร้างความเชื่อมั่นเรื่องความรับผิดชอบทางสังคมด้านแรงงานแก่คู่ค้าและผู้บริโภค
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กสร.ได้ร่วมมือกับกรมปศุสัตว์ และสมาคมผู้ผลิตไก่เพื่อส่งออกไทย โดยได้รับการสนับสนุนทางวิชาการจากองค์การแรงงานระหว่างประเทศ (ILO) ในการนําแนวปฏิบัติการใช้แรงงานที่ดี (Good Labour Practices : GLP) ไปใช้ในการบริหารจัดการแรงงาน โดยส่งเสริมสถานประกอบกิจการกลุ่มอุตสาหกรรมสัตว์ปีกนํา GLP ไปใช้เป็นแนวทางการปรับปรุงสภาพการจ้างและสภาพการทํางานเพื่อพัฒนาคุณภาพชีวิตลูกจ้างและเพิ่มขีดความสามารถในการแข่งขันทางการค้า ปัจจุบันฟาร์มเลี้ยงไก่ได้ทําหนังสือแสดงความมุ่งมั่นในการนําแนวปฏิบัติการใช้แรงงานที่ดีสําหรับฟาร์มและสถานที่ฟักไข่สัตว์ปีกในประเทศไทย (GLP - Poultry Thailand) ไปใช้ในการบริหารจัดการด้านแรงงานแล้ว 3,778 แห่ง
อธิบดีกรมสวัสดิการและคุ้มครองแรงงาน กล่าวเพิ่มเติมว่า สําหรับการขับเคลื่อนในระยะต่อไปกสร. จะร่วมกับภาคเอกชนในลักษณะของกลุ่มอุตสาหกรรม เพื่อส่งเสริมให้นําแนวปฏิบัติการใช้แรงงานที่ดี (GLP)ไปใช้ในการปรับปรุงสภาพการจ้างและสภาพการทํางาน ทั้งในภาคอุตสาหกรรม การปศุสัตว์ และเกษตรกรรม รวมถึง ผู้ประกอบการที่อยู่ในห่วงโซ่อุปทาน (Supply Chain) ของประเภทกิจการดังกล่าวด้วย เพื่อให้แรงงานมีคุณภาพชีวิตที่ดี สร้างความเชื่อมั่นเรื่องความรับผิดชอบทางสังคมด้านแรงงานแก่คู่ค้าและผู้บริโภคทั้งในและนอกประเทศสถานประกอบกิจการที่สนใจสอบถามได้ที่สํานักพัฒนามาตรฐานแรงงาน กรมสวัสดิการและคุ้มครองแรงงาน โทรศัพท์ 0 2245 7211 หรือโทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-สธ. ใช้แอป clicknic เฝ้าระวังโควิด 19 ในหมู่บ้านจัดสรร กทม. [กระทรวงสาธารณสุข]
วันเสาร์ที่ 9 พฤษภาคม 2563
สธ. ใช้แอป clicknic เฝ้าระวังโควิด 19 ในหมู่บ้านจัดสรร กทม. [กระทรวงสาธารณสุข]
สธ. ใช้แอป clicknic เฝ้าระวังโควิด 19 ในหมู่บ้านจัดสรร กทม.
กระทรวงสาธารณสุข เข้มการเฝ้าระวังโรคโควิด 19 ช่วงผ่อนปรนมาตรการ นําแอปพลิเคชัน clicknic มาใช้เฝ้าระวังเชิงรุกในหมู่บ้านจัดสรรในกทม. คัดกรองอาการเบื้องต้นทางวิดีโอคอล เน้นค้นหาผู้ป่วยโรคโควิด 19 ในกลุ่มเสี่ยง วัด ชุมชนแออัด เรือนจํา บุคลากรการแพทย์ที่คลินิกอบอุ่น พร้อมจัดเจ้าหน้าที่ดูแล State Quarantine ทั้ง 8 แห่ง
วันนี้ (9 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรีนายแพทย์ปรีชา เปรมปรี รองอธิบดีกรมควบคุมโรค นายแพทย์ขจรศักดิ์ แก้วจรัส รองอธิบดีกรมควบคุมโรค และนายแพทย์เอนก มุ่งอ้อมกลาง ผู้อํานวยการสถาบันป้องกันควบคุมโรคเขตเมือง กรมควบคุมโรค แถลงข่าว ว่า ในช่วงการผ่อนปรนมาตรการต่าง ๆ ของรัฐบาล กระทรวงสาธารณสุข ยังคงเข้มข้นมาตรการป้องกันควบคุมโรค ภายใต้คณะกรรมการโรคติดต่อประจําจังหวัด และกทม. เน้นการเฝ้าระวัง ค้นหา โรคไวรัสโควิด 19 ในกลุ่มเสี่ยงและสถานที่เสี่ยง รวมทั้งให้สถานประกอบกิจการ/กิจกรรมที่กลับมาเปิดบริการ ปฏิบัติตามมาตรการและข้อแนะนําของคณะกรรมการ ฯ ทั้งในส่วนของผู้ประกอบการ พนักงาน และผู้ใช้บริการ เพื่อป้องกันการแพร่ระบาดระลอก 2
สําหรับกรุงเทพมหานคร สํานักงานป้องกันควบคุมโรคในเขตเมือง (สปคม.) นําแอปพลิเคชัน clicknic มาใช้ในการเฝ้าระวังเชิงรุกกลุ่มประชาชนในหมู่บ้านจัดสรรที่มีจํานวนมาก สามารถวิดีโอคอล (VDO Call) ปรึกษาอาการกับเจ้าหน้าที่ทางการแพทย์เพื่อคัดกรองอาการเบื้องต้น ไม่ต้องไปตรวจที่โรงพยาบาล หากพบความเสี่ยงจะแนะนําเข้าตรวจทางห้องปฏิบัติการ ลดความเสี่ยงการแพร่เชื้อ นอกจากนี้ ได้เร่งค้นหาผู้ป่วยเชิงรุกใน 4 กลุ่มเสี่ยง คือ กลุ่มสถานที่แออัด ได้แก่ ชุมชนแออัด วัด เรือนจํา / กลุ่มหมู่บ้านจัดสรร / กลุ่มเจ้าหน้าที่ด้านการแพทย์และสาธารณสุขในคลินิกอบอุ่น / กลุ่มผู้เดินทางทุกระบบ ผู้ขับขี่รถแท็กซี่ ผู้โดยสารสาธารณะ
ผลการคัดกรองค้นหาเชิงรุกในกลุ่มเสี่ยงและสถานควบคุมโรคแห่งรัฐตั้งแต่วันที่ 15 เมษายน - 8 พฤษภาคม 2563 รวม9,516ราย แบ่งเป็น กลุ่มเสี่ยงตามอาชีพ4,820ราย ได้แก่ ผู้เดินทาง รถรับจ้างสาธารณะ รถรับจ้างบุคคล บุคลากรของรัฐ และอื่น ๆ เช่น ค้าขาย พนักงานบริษัท เกษตรกร นักศึกษา) และกลุ่มสถานที่เสี่ยง1,152ราย ได้แก่ ชุมชนคลองเตย เรือนจํา เจ้าหน้าที่ทางการแพทย์ในคลินิกชุมชนอบอุ่น 2 แห่ง ในวัด (พระ/ผู้ดูแลอาราม และประชาชน) และกลุ่มหมู่บ้านจัดสรร ผลการตรวจไม่พบผู้ติดเชื้อโควิด 19
ส่วนกลุ่มผู้เดินทางมาจากต่างประเทศ ได้ร่วมกับกระทรวงกลาโหมคัดกรองค้นหาผู้ป่วยในพื้นที่ควบคุมโรคแห่งรัฐ (State Quarantine) ที่มีจํานวน 8 แห่ง และจัดเจ้าหน้าที่ทางการแพทย์ติดตามดูแลทุกแห่ง ผลการตรวจคัดกรองจํานวน3,544คน พบผู้ติดเชื้อโควิด 19 จํานวน 13 ราย
********************************** 9 พฤษภาคม 2563
รัฐบาลไทย-ข่าวทำเนียบรัฐบาล- แผนผลิตข้าวครบวงจร  สมดุล รักษาเสถียรภาพราคา
วันจันทร์ที่ 1 ตุลาคม 2561
แผนผลิตข้าวครบวงจร  สมดุล รักษาเสถียรภาพราคา
รัฐบาลดําเนินโครงการผลิตข้าวครบวงจรเน้นหลักการตลาดนําการผลิต โดยวางแผนผลิตข้าวให้สอดคล้องกับความต้องการของตลาด
จันทร์ที่ 1 ต.ค.61
แผนผลิตข้าวครบวงจร สร้างสมดุล รักษาเสถียรภาพราคา
ต่อจากนี้ไป ขอเชิญรับฟังไทยคู่ฟ้า ครับ
รัฐบาลดําเนินโครงการผลิตข้าวครบวงจรเน้นหลักการตลาดนําการผลิต โดยวางแผนผลิตข้าวให้สอดคล้องกับความต้องการของตลาด ซึ่งที่ผ่านมาได้สนับสนุนการปลูกข้าวนาปีของเกษตรกรในช่วงเดือน พ.ค. – ต.ค.61 จํานวน 58 ล้านไร่ ผลผลิต 23 – 25 ล้านตัน ครอบคลุมพื้นที่ลุ่มน้ําบางระกําและลุ่มน้ําเจ้าพระยา 12 แห่ง พร้อมทั้งปล่อยน้ําเข้าทุ่งซึ่งเป็นแก้มลิงเก็บน้ําตามธรรมชาติเพื่อหน่วงน้ําไว้ใช้ในฤดูแล้ง และมีแผนที่จะส่งเสริมอาชีพประมงระยะสั้นในพื้นที่นี้ต่อไปเพื่อให้เกษตรกรมีรายได้ต่อเนื่อง สําหรับการทํานาปรังหลังจากนี้ รัฐบาลคาดว่าจะลดพื้นที่ปลูกข้าวลงได้ 2 ล้านไร่ ช่วยสร้างสมดุลของปริมาณผลผลิตกับความต้องการข้าวในตลาด เพื่อรักษาระดับราคาข้าวที่เหมาะสมอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นาย Hiroki Mitsumata ประธาน JETRO Bangkok เข้าเยี่ยมคารวะรองนายกรัฐมนตรี (นายวิษณุ เครืองาม) เพื่อรายงานผลการสำรวจแนวโน้มทางเศรษฐกิจของบริษัทร่วมทุนญี่ปุ่นในไทย
วันพุธที่ 1 สิงหาคม 2561
นาย Hiroki Mitsumata ประธาน JETRO Bangkok เข้าเยี่ยมคารวะรองนายกรัฐมนตรี (นายวิษณุ เครืองาม) เพื่อรายงานผลการสํารวจแนวโน้มทางเศรษฐกิจของบริษัทร่วมทุนญี่ปุ่นในไทย
นาย Hiroki Mitsumata ประธาน JETRO Bangkok เข้าเยี่ยมคารวะรองนายกรัฐมนตรี (นายวิษณุ เครืองาม) เพื่อรายงานผลการสํารวจแนวโน้มทางเศรษฐกิจของบริษัทร่วมทุนญี่ปุ่นในไทย
วันนี้ (วันพุธที่ 1 ส.ค. 2561) เวลา 09.30 น. นาย Hiroki Mitsumata ประธาน JETRO Bangkok
เข้าเยี่ยมคารวะรองนายกรัฐมนตรี (นายวิษณุ เครืองาม) ณ ห้องรับรอง 1 ตึกบัญชาการ 1 ทําเนียบรัฐบาล
สรุปสาระสําคัญของการหารือ ดังนี้
รองนายกรัฐมนตรีกล่าวต้อนรับประธาน JETRO Bangkok อีกครั้ง หลังจากที่ได้พบเมื่อวันที่ 1 ก.พ. 2561 ในการรายงานผลการสํารวจฯ ประจําครึ่งหลังของปี 2560 และกล่าวแสดงความเสียใจต่อกรณีเหตุการณ์แผ่นดินไหวในภูมิภาคคันไซ และเหตุการณ์น้ําท่วม – ดินถล่มทางภาคตะวันตกของญี่ปุ่น ในช่วงเดือน มิถุนายนถึงกรกฎาคมที่ผ่านมา ส่งผลต่อชีวิตและทรัพย์สินของประชาชนจํานวนมาก ซึ่งต้องขอขอบคุณรัฐบาลญี่ปุ่นที่ให้การช่วยเหลือเยาวชนไทย 12 คน และผู้ฝึกสอน ออกจากถ้ําหลวง จังหวัดเชียงราย โดย JICA ได้ส่งผู้เชี่ยวชาญมาช่วยในภารกิจนี้ จนภารกิจสําเร็จ ซึ่งนาย Hiroki Mitsumata แสดงความชื่นชมคนไทย และรัฐบาลไทย ที่แสดงพลังในการจัดการภารกิจช่วยเหลือเยาวชนและผู้ฝึกสอนครั้งนี้ จนประสบความสําเร็จ พร้อมขอบคุณที่รัฐบาลไทยได้ให้การช่วยเหลือผู้ประสบภัยจากกรณีเหตุการณ์แผ่นดินไหว และเหตุการณ์น้ําท่วม – ดินถล่ม ในครั้งนี้ด้วย
รองนายกรัฐมนตรีแสดงความยินดีกับคณะผู้บริหารหอการค้าญี่ปุ่น กรุงเทพฯ ชุดใหม่ พร้อมกล่าวว่ารัฐบาลไทยพร้อมทํางานร่วมกับ JETRO อย่างใกล้ชิด และขอบคุณที่ JETRO รายงานผลการสํารวจแนวโน้มทางเศรษฐกิจของบริษัทร่วมทุนญี่ปุ่นในไทย ทุกครึ่งปี ซึ่งการดําเนินการสํารวจความคิดเห็นดังกล่าวเป็นประโยชน์ต่อรัฐบาลในการอํานวยความสะดวกนักลงทุนชาวญี่ปุ่นในไทย ซึ่งเป็นคู่ค้าที่สําคัญของไทย อย่างไรก็ตาม รองนายกรัฐมนตรีเห็นว่าบริษัทฯ ญี่ปุ่นที่ตอบแบบสอบถามยังมีสัดส่วนน้อย จึงอยากให้ JETRO ประชาสัมพันธ์ให้มีจํานวนผู้ตอบแบบสอบถามเพิ่มมากขึ้น เพื่อให้รัฐบาลได้ทราบถึงความต้องการและอุปสรรคของภาคเอกชนญี่ปุ่นในไทยได้อย่างชัดเจน และรัฐบาลไทยจะได้ปรับปรุง แก้ไขปัญหาต่างๆ ได้ดียิ่งขึ้น
โอกาสนี้ รองนายกรัฐมนตรีมีความยินดีที่ญี่ปุ่นเป็นผู้ลงทุนอันดับ 1 ใน EEC โดยรัฐบาลพร้อมให้การดูแลพัฒนาการลงทุนในพื้นที่ EEC อย่างเป็นระบบ รวมทั้งมีการกําหนดสิทธิประโยชน์แก่นักลงทุนอย่างชัดเจน ซึ่งนักลงทุนญี่ปุ่นสามารถประสานงานกับ BOI และสํานักงาน EEC ได้
รัฐบาลไทย-ข่าวทำเนียบรัฐบาล-รมว.แรงงาน เร่งประกันสังคมเดินหน้าอนุมัติสิทธิว่างงานเหตุสุดวิสัย ให้ผู้ประกันตน ล่าสุดจ่ายไปแล้วกว่า 2.5 พันล้าน [กระทรวงเเรงงาน]
วันพฤหัสบดีที่ 7 พฤษภาคม 2563
รมว.แรงงาน เร่งประกันสังคมเดินหน้าอนุมัติสิทธิว่างงานเหตุสุดวิสัย ให้ผู้ประกันตน ล่าสุดจ่ายไปแล้วกว่า 2.5 พันล้าน [กระทรวงเเรงงาน]
หม่อมเต่า รมว.แรงงาน เร่งประกันสังคมเดินหน้าอนุมัติสิทธิว่างงานเหตุสุดวิสัย ให้ผู้ประกันตน ล่าสุดจ่ายไปแล้วกว่า 2.5 พันล้าน
รมว.แรงงาน เผยการดําเนินงานจ่ายสิทธิประโยชน์ว่างงานจากเหตุสุดวิสัย มีผู้ประกันตนยื่นขอรับสิทธิเกือบ 1 ล้านราย ได้รับอนุมัติสิทธิแล้ว 4.9 แสนราย จ่ายไปแล้ว2.5 พันล้าน พร้อมเร่งประสานนายจ้างรับรองการหยุดงานของลูกจ้าง ภายในวันที่ 8 พ.ค. 63 เพื่อเดินหน้าจ่ายสิทธิประโยชน์ให้แล้วเสร็จงวดแรก ให้ครบภายในวันที่ 15 พ.ค. 63 นี้
หม่อมราชวงศ์จัตุมงคล โสณกุล รัฐมนตรีว่าการกระทรวงแรงงานเปิดเผยกับสื่อมวลชนเกี่ยวกับการดําเนินงานจ่ายสิทธิประโยชน์กรณีว่างงานเนื่องจากเหตุสุดวิสัยในกรณีที่ลูกจ้าง ผู้ประกันตน ไม่ได้ทํางาน หรือนายจ้างไม่ให้ทํางาน อันเนื่องมาจากสัมผัสหรือใกล้ชิดผู้ติดเชื้อโควิด-19 หรือเนื่องจากนายจ้างหยุดประกอบกิจการเอง หรือหยุดประกอบกิจการตามคําสั่งของทางราชการ ซึ่งทําให้ผู้ประกันตนได้รับผลกระทบ และไม่ได้รับค่าจ้างสิทธิประโยชน์ที่ลูกจ้าง ผู้ประกันตน ได้รับคือ สิทธิกรณีว่างงานร้อยละ 62 ของค่าจ้างรายวัน ไม่เกิน 90 วัน
ซึ่งจากการได้ลงพื้นที่เร่งรัดให้ดําเนินการจ่ายสิทธิประโยชน์กรณีว่างงานอันเนื่องมาจากเหตุสุดวิสัยนั้นแล้วเสร็จ เพื่อบรรเทาความเดือดร้อนของลูกจ้าง ผู้ประกันตน นั้น สํานักงานประกันสังคมได้ทยอยจ่ายเสร็จสิ้นไปกว่าครึ่งจากจํานวนผู้มีสิทธิ ณ วันที่ 5 พฤษภาคม 2563 จํานวน 990,523 ราย เจ้าหน้าที่วินิจฉัยอนุมัติแล้ว จํานวน 492,273 ราย เป็นเงินจํานวน 2,563.612 ล้านบาท ซึ่งในเรื่องนี้ ตนได้สั่งการให้ดําเนินการจ่ายสิทธิประโยชน์ให้แล้วเสร็จงวดแรก ภายในวันที่ 15 พฤษภาคม 2563 สําหรับในกรณีที่สถานประกอบการที่หยุดประกอบกิจการชั่วคราว และไม่จ่ายค่าจ้างให้แก่ลูกจ้าง ผู้ประกันตน สํานักงานประกันสังคมขอให้สถานประกอบการกลุ่มดังกล่าวเร่งดําเนินการรับรองการหยุดของลูกจ้าง ซึ่งพบว่ามีผู้ประกันตน จํานวน 289,104 ราย ที่รอนายจ้างเข้ามารับรองสิทธิ สถานประกอบการกลุ่มนี้ จะได้รับการประสานงานจากเจ้าหน้าที่ของกระทรวงแรงงาน รวมทั้งได้รับหนังสือแจ้งเตือนจากสํานักงานประกันสังคม เร่งรัดให้เข้ามารับรองการหยุดงานของลูกจ้าง ภายในวันที่ 8 พฤษภาคม 2563
ในส่วนกรณีลูกจ้าง ผู้ประกันตน ที่ได้รับการวินิจฉัยปฏิเสธไม่ได้รับสิทธิประโยชน์กรณีว่างงานจากเหตุสุดวิสัย นั้น สํานักงานประกันสังคม ได้เตรียมความพร้อมรองรับข้ออุทธรณ์จากผู้ที่ได้รับการปฏิเสธสิทธิดังกล่าว โดยมีคณะกรรมการอุทธรณ์ในการร่วมพิจารณาวินิจฉัยให้กับผู้ที่ได้รับการปฏิเสธการขอรับสิทธิประโยชน์กรณีว่างงานอันเนื่องมาจากเหตุสุดวิสัยแล้ว อย่างไรก็ตามขอให้ผู้ประกันตนที่ได้รับการปฏิเสธสิทธิดังกล่าว รีบยื่นอุทธรณ์ต่อสํานักงานประกันสังคมโดยทันที
รัฐบาลไทย-ข่าวทำเนียบรัฐบาล-กระทรวงกลาโหมไทย-จีน ร่วมประชุมแลกเปลี่ยนประสบการณ์ ถอดบทเรียนรับมือ COVID-19
วันพฤหัสบดีที่ 14 พฤษภาคม 2563
กระทรวงกลาโหมไทย-จีน ร่วมประชุมแลกเปลี่ยนประสบการณ์ ถอดบทเรียนรับมือ COVID-19
เช้าวันนี้ (วันพฤหัสบดี ที่ 14 พฤษภาคม 2563) กระทรวงกลาโหม-กระทรวงกลาโหมสาธารณรัฐประชาชนจีน ร่วมประชุมเรื่องการบริหารจัดการทรัพยากรทางการแพทย์ และการควบคุมการแพร่ระบาด ของโรคติดเชื้อไวรัสโคโรนา 2019 หรือ COVID-19
โดยเป็นการประชุมทางไกลผ่านสื่ออิเล็กทรอนิกส์ (Video Teleconference: VTC) มีวัตถุประสงค์เพื่อแลกเปลี่ยนประสบการณ์องค์ความรู้และแนวปฏิบัติที่ดีหรือ Best Practice ในการรับมือโรคติดเชื้อ ไวรัสโคโรนา 2019 หรือ COVID-19 ณ ห้องยุทธนาธิการ ในศาลาว่าการกลาโหม
โดยมี พล.อ.รักศักดิ์ โรจน์พิมพ์พันธุ์ ผู้อํานวยการสํานักนโยบายและแผนกลาโหม เป็นประธานการประชุม พร้อมด้วย ผู้อํานวยการสํานักงานแพทย์ สํานักงานสนับสนุน สํานักงานปลัดกระทรวงกลาโหม ผู้แทนกรมแพทย์ทหารของ 3 เหล่าทัพ
ผู้แทนศูนย์แพทย์ทหารอาเซียนฯ ผู้แทนโรงพยาบาลตํารวจ และผู้แทนกระทรวงสาธารณสุข และฝ่ายสาธารณรัฐประชาชนจีน ผู้แทนกรมกิจการส่งกําลังบํารุง คณะกรรมาธิการกลางการทหาร ผู้แทนโรงพยาบาลทหารกลาง กองทัพปลดปล่อยประชาชนจีน ผู้แทนวิทยาลัยแพทย์ทหาร ผู้แทนศูนย์ควบคุมและป้องกันโรคติดเชื้อ และผู้แทนสถาบันวิทยาศาสตร์ทางทหาร
โดยมีหัวข้อหารือดังนี้ การถอดบทเรียนจากการปฏิบัติของการบริหารจัดการทรัพยากรในสถานการณ์วิกฤต แนวทางการรักษาและการเฝ้าสังเกตอาการผู้ที่เดินทางกลับจากต่างประเทศตามมาตรการกักกันโรคแห่งรัฐ (StateQuarantine) ตลอดจนบทบาทของทหารในการช่วยเหลือประชาชน อาทิ การสนับสนุนการแลกเปลี่ยนผลิตผลแบบ Barter Trade ระหว่างข้าวของเกษตรกรในภาคอีสานกับสินค้าสัตว์น้ําของชาวประมงในภาคใต้ในช่วงที่ตลาดการส่งออกปิด การส่ง food delivery ให้ประชาชน และผู้ป่วยติดเตียงในพื้นที่ห่างไกล การผลิตนวัตกรรม เช่น หุ่นยนต์ส่งอาหารให้ผู้ป่วย
ทั้งนี้ จะนําบทเรียนจากการปฏิบัติและองค์ความรู้ของจีน รวมทั้งข้อมูลทางการแพทย์มาประยุกต์ใช้ ในการป้องกันและควบคุมการระบาดของโรคในระลอกสองของไทย ตลอดจนสนับสนุนการดําเนินงานด้านสาธารณสุขตามนโยบายของรัฐบาลต่อไป
รัฐบาลไทย-ข่าวทำเนียบรัฐบาล-โฆษกกระทรวงยุติธรรม ให้สัมภาษณ์ประเด็น กองทุนยุติธรรม ออกอากาศทางสถานีโทรทัศน์ TNN ๒๔
วันอังคารที่ 30 มกราคม 2561
โฆษกกระทรวงยุติธรรม ให้สัมภาษณ์ประเด็น กองทุนยุติธรรม ออกอากาศทางสถานีโทรทัศน์ TNN ๒๔
นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม ให้สัมภาษณ์ประเด็น กองทุนยุติธรรม ออกอากาศทางสถานีโทรทัศน์ TNN ๒๔
เมื่อวันอังคารที่ ๓๐ มกราคม ๒๕๖๑ เวลา ๑๓.๓๐ น.
ณ ห้องรับรองกระทรวงยุติธรรม ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม
ให้สัมภาษณ์พิเศษในประเด็น
กระทรวงยุติธรรม เสนอแนวทางการขอความอนุเคราะห์ศาลช่วยเหลือคนจนที่ไม่มีเงินประกันตัว
โดยการเปลี่ยนจากเงินประกันเป็นหนังสือค้ําประกัน เพื่อแก้ปัญหาความเหลื่อมล้ํา
ทั้งนี้ สามารถติดตามรับชมผ่านทางรายการเจาะลึก ข่าวร้อน ๒๐๑๘
ในวันอังคารที่ ๓๐ มกราคม ๒๕๖๑ ระหว่างเวลา ๒๑.๐๐-๒๑.๔๕ น.
ทางสถานีโทรทัศน์ TNN ๒๔